Page:Medicina de quadrupedibus.djvu/68

12 Wið oferslæpe hara braȝen [on wine] ȝeseald to drince wunderlice hyt beteð. Wið eaȝena sare hara lungane on ȝesetted ⁊ þær-to ȝewrẏþan: wunderlice þat sar bẏð ȝehæled. Wið fot-swulan ⁊ sceþþum hara *lungen ufan ⁊ neoþan toȝewriþen: wunderlice þa gangas beoð ȝehælede. Þan wẏfam þe hẏm hẏra beorðor losie haran heortan adriȝe ⁊ wẏrc to duste ⁊ þriddan dæl receles dustes, sẏle drincan seofan dæȝes on scirum wine. Þam þonne *þe hit oft oþfealleð þritiȝ dæȝe ȝe on wine ȝe on wyrtunge. Ðon þam wifum þe after beorðre on sumum stowum swincon ꝥ ẏlce do to drencȝe fastende on rme wætere: sona hit byð ȝehæled. Wið eaȝena dimnesse hara ȝeallen wið huni ȝemenged ⁊ mid ȝesmired: þa eaȝene ȝebeorhtiȝed. Wið blædran sara hara sẏna ȝedriȝede [⁊ mid sealte ȝebrædde ⁊ ȝehẏrste sceaf on his drinc: wundorlice hẏt hæleþ. Wið attorcoppan bite haran sina ȝeȝẏre] ⁊ him sile ðicȝean; eac hit *is *æltæwe ȝif hi man hreawe swelȝeð. Eac wið wten hi beoð gode ȝesodene. Wið feallendum fexe hara wamba seod oþþe bræd on *pannan on gode ele, ꝥ fex ⁊ ꝥ heafod: þanne nimed ꝥ fex to ⁊ seo sealfe ȝenẏdeð ꝥ hit wexeð. To þan ꝥ wẏf cenne wæpned cẏld hara hrif ȝedriȝed ⁊ *ȝesceafen oððer ȝecniden on drinc drincen butu; ȝẏf ꝥ wif ane hit drinceð, þanne cenþ heo androȝinem: ne byð ꝥ to nahte, naþer ne wer ne wif. Eft to þan ẏlcan hara sceallan wife *æfter hẏre clænsunge sile on wine drincan: þan cenþ heo wæpned cld. Wid ꝥ cẏldum butan